Broj: 01-04-4-101-1/25

Datum: 17.01.2025. godine

Na osnovu člana 7. stav (1)Pravilnika o subvencioniranju troškova prijevoza djece predškolskog uzrasta i osoba sa utvrđenim teškoćama i invaliditetom na području Općine Stari Grad Sarajevo broj: 02-45-787/24 od 31.10.2024.godine,Općinski načelnik putem Službe za obrazovanje, kulturu, sport i mlade Općine Stari Grad Sarajevo raspisuje

**JAVNI POZIV**

za subvencioniranje troškova prijevoza pratioca djece predškolskog uzrasta i polaznika okupacionih radionica i njihovih pratioca

**I - PREDMET JAVNOG POZIVA**

PredmetJavnogpoziva jesubvencioniranje troškova prijevoza pratioca djece predškolskog uzrasta i polaznika okupacionih radionica, sa utvrđenim teškoćama i invaliditetom i njihovim pratiocima.

**II – KRITERIJI ZA DODJELU FINANSIJSKIH SREDSTAVA**

Pravo na subvencioniranje troškova prijevoza po ovom Javnom pozivu, mogu ostvariti lica koja ispunjavaju kriterije, kako slijedi:

Opći kriteriji:

* da je državljanin BiH;
* da ima prebivalište na području Općine Stari Grad Sarajevo,
* da nije stariji od 29 godina;
* da ima utvrđene teškoće i invaliditet.

Posebni kriteriji:

* da je aplikant upisan u predškolsku ustanovu/vrtić;
* da redovno pohađa okupacione radionice.

**III – DOKUMENTACIJA KOJOM SE DOKAZUJU OPĆI USLOVI IZ TAČKE II OVOG**

**JAVNOG POZIVA**

Uz popunjenu aplikaciju koja je sastavni dio Javnog poziva, za prijavu na isti, aplikant je obavezan dostaviti sljedeću dokumentaciju (originale ili ovjerene kopije), kako slijedi:

* dokumentaciju kojom se dokazuje teškoća i invalidnost (Centar za socijalni rad);
* rodni list sa navedenom činjenicom o državljanstvu ;
* prijavu prebivališta ( CIPS – PU Stari grad, za aplikanta i pratioca);
* ugovor/potvrdu za aplikanta o redovnom pohađanju predškolske ustanove/radionice;
* izjavu roditelja/staratelja kojom se daje saglasnost da se njegovi podaci mogu obrađivati u skladu sa Zakonom o zaštiti ličnih podataka, za maloljetne kandidate Izjavu daje roditelj/staratelj i ista treba biti ovjerena od strane nadležne općinske službe;
* izjavu korisnika sredstava/zakonskog zastupnika o udaljenosti obrazovne ustanove do mjesta stanovanja sa tačno naznačenom kilometražom u oba pravca (ukoliko korisnik nema mogućnost korištenja javnog linijskog prijevoza putnika);
* potvrdu o otvorenom računu na ime aplikanta.

**IV BUDŽETSKA SREDSTVA**

Sredstva za dodjelu novčane pomoći predviđena su Budžetom Općine Stari Grad Sarajevo za 2025. godinu („Službene novine Kantona Sarajevo“ broj: 1/25) i raspoređivat će se u skladu sa odredbama Pravilnika o subvencioniranju troškova prijevoza djece predškolskog uzrasta i osoba sa utvrđenim teškoćama i invaliditetom na području Općine Stari Grad Sarajevo broj: 02-45-787/24 od 31.10.2024.godine.

**V – NAČIN I ROK PODNOŠENJA PRIJAVA**

Javnipoziv je otvoren do 30.11.2025. godineiisti se objavljujeputem web straniceOpćine Stari Grad Sarajevo (www.starigrad.ba).

Prijava sa neophodnom dokumentacijom se podnosi na propisanom obrascu na protokol Općine,šalter broj 4.

Napomena: Ukoliko se utvrdi da postoje odstupanja od stvarne kilometraže, Služba zadržava pravo da uradi korekciju upisanih kilometara u skladu sa stvarnom kilometražom (Google maps).

**VI REZULTATI JAVNOG POZIVA**

Općinski načelnik će imenovati Komisiju koja će izvršiti pregled prijava i dostavljene dokumentacije, te utvrditi listu kandidata za subvencioniranje troškova prijevoza pratioca djece predškolskog uzrasta i polaznika okupacionih radionica i njihovih pratioca za školsku 2024/25. godinu. Na osnovu prijedloga Komisije, Općinski načelnik donosi Zaključak kojim odobrava subvencioniranje troškova prijevoza aplikantima, putem Službe za obrazovanje, kulturu, sport imlade.

Nepotpune i neblagovremene prijave neće se uzeti u razmatranje. Svaki učesnik u Javnom pozivu koji nije zadovoljio uslove navedenog Pravilnika, bit će obaviješten pismenim putem.

Za sve dodatne informacije kandidati se mogu obratiti Službi za obrazovanje, kulturu, sport i mlade na brojeve telefona: 033/282-382 i 033/282-365.

**OPĆINSKI NAČELNIK**

**STARI GRAD SARAJEVO**

Irfan Čengić

**Općina Stari Grad Sarajevo**

**Služba za obrazovanje, kulturu, sport i mlade**

**S a r a j e v o**

**PRIJAVNI OBRAZAC**

**za subvencioniranje troškova prijevoza**

|  |  |
| --- | --- |
| ***Ime i prezime aplikanta*** |  |
| *Ime jednog roditelja/staratelja* |  |
| *Adresa stanovanja* |  |
| *Kontakt telefoni i e-mail* |  |
| *Naziv predškolske ustanove/radionice školske ustanove* |  |

**Uz prijavu neophodno je priložiti sljedeće dokumente (ovjerene kopije):**

* dokumentacija kojom se dokazuje teškoća i invalidnost (Centar za socijalni rad);
* rodni list sa navedenom činjenicom o državljanstvu ;
* prijavu prebivališta ( CIPS – PU Stari grad, za aplikanta i pratioca);
* ugovor/potvrdu za aplikanta o redovnom pohađanju predškolske ustanove/radionice;
* izjava roditelja/staratelja kojom se daje saglasnost da se njegovi podaci mogu obrađivati u skladu sa Zakonom o zaštiti ličnih podataka, za maloljetne kandidate Izjavu daje roditelj/staratelj i ista treba biti ovjerena od strane nadležne općinske službe;
* izjava korisnika sredstava/zakonskog zastupnika o udaljenosti obrazovne ustanove do mjesta stanovanja sa tačno naznačenom kilometražom u oba pravca (ukoliko korisnik nema mogućnost korištenja javnog linijskog prijevoza putnika);
* potvrda o otvorenom računu na ime aplikanta.

**Napomena:** Ako se utvrdi da postoje odstupanja od stvarne kilometraže, Služba zadržava pravo da uradi korekciju upisanih kilometara u skladu sa stvarnom kilometražom (Google maps).

Sarajevo, dana \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(svojeručni potpis)